open-index/open-wikipedia-markdown huggingface dataset:
אנפית שחורת-גב

**אנפית שחורת-גב** (שם מדעי: *Ixobrychus dubius*) היא מין של עוף מים ממשפחת האנפתיים ומהסוג אנפית החיה במזרח אוסטרליה ודרום גינאה החדשה והיא מבין הקטנות שבאנפות.

## תיאור
זוהי אנפה קטנה באורך 25 עד 36 סנטימטרים ומשקל של 60 עד 120 גרם (בממוצע 84 גרם). האנפה בעלת נוצות חומות-אדמדמות לאורך החזה, הגרון והם מסורטטים בפסים לבנים לאורכם. הכנפיים חומות בהירות והראש והכתפיים בעלי חלק עליון שחור. הנקבות דומות לזכרים, אך חומות יותר, בעלי חלקים מפוספסים בכיפת הראש ובגב, והצעירים דומים לנקבות. המקור ארוך וצהוב, אך בעל תחילה צהובה-אפורה והרגליים צהובות עם אצבעות ארוכות ללא קרומי שחייה.

האנפה מצויה בטבע בביצות לאורך מים מתוקים אך לעיתים גם בסביבות החופים בשפכי נהר או בין מנגרובים ובשדות לחים. האנפה חיה בעיקר בדרום-מזרח אוסטרליה שסביב אגן מארי-דרלינג וגם במישור חוף הברבור , קימברלי, מצר טורס ודרום גינאה החדשה. פרטים תועים נמצאו גם באי הלורד האו, קלדוניה החדשה ובניו זילנד.

האנפית היא פעילת יום או בין ערביים המחפשת במים טרף של דגים, רכיכות, חרקים, דו-חיים וסרטנים שהיא לוכדת במהירות. היא חיה בגפה או בזוג ומקננת בין הקנים הגבוהים.

## קישורים חיצוניים

## הערות שוליים

קטגוריה:בעלי חיים שתוארו ב-1912
קטגוריה:טקסונים שתוארו בידי גרגורי מטיוס
קטגוריה:אנפתיים
קטגוריה:אוסטרליה: עופות
קטגוריה:פפואה גינאה החדשה: עופות
אנפית צהובה

**אנפית צהובה** (שם מדעי: *Ixobrychus sinensis*) היא מין של עוף מים ממשפחת האנפתיים ומהסוג אנפית החיה לאורך מזרח אסיה ותת-היבשת ההודית. היא נמצאת צפונה עד רוסיה, קוריאה, סין ויפן, ובחורף מדרימה לתת-היבשת ההודית שם היא מקננת. פרטים שכנראה הופצו בידי האדם נמצאו גם הרחק ממקום חיותם, בבריטניה ובאלסקה בתצפיות בודדות. האנפית קרויה על שם נוצותיה בעלות הגוון הצהוב ברובו.

## תיאור
האנפית הצהובה היא מהקטנות שבבני משפחתה והיא מגיעה לאורך 36 עד 38 סנטימטרים עם נוצות בגוון חום-צהוב בהיר לאורך הגוף כולל הכנפיים, הבטן והחזה והכנפיים והגב מסורטטים בלבן. הראש והצוואר קצרים ורחבים וצבעם חום-ערמון כשכיפת הראש שחורה והמקור ארוך וצהוב. הנקבה דומה לזכר אך בעלת ראש וצוואר מסורטטים בחום. הצעירים בעלי מספר נקודות על הנוצות המשמשים להסוואה.

אנפית זו מצויה לאורך ביצות, בריכות ובין קנים סביב מזרח אסיה בין הודו לאינדונזיה וצפונה עד למזרח רוסיה. היא מקננת על עצים נמוכים או בין קנים ומטילה 4 עד 6 ביצים בקן, עליהם שומרים שני ההורים. האנפה ניזונה בקרבת המים מדגים, צפרדעים וחרקים בעזרת מקורה הארוך.

אף על פי שהיא די נחבאת ונדיר למוצאה, האוכלוסייה הכללית אינה בסכנה. עם זאת אנפית זאת מוגנת בחוק אמנת הציפורים מ-1918.

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:אנפתיים
קטגוריה:סין: עופות
קטגוריה:יפן: עופות
קטגוריה:בנגלדש: עופות
אנפית ננסית

**אנפית ננסית** (שם מדעי: *Ixobrychus sturmii*) היא מין של עוף מים ממשפחת האנפתיים ומהסוג אנפית החיה ברחבי אפריקה שמדרום לסהרה ולעיתים נדירות נמצאת צפונה יותר, כמו על האיים הקנריים והיא מהקטנות שבאנפות. האנפה בעלת תפוצה רחבה ואינה בסכנה בטבע.

## תיאור
אנפית זו מגיעה לאורך ממוצע של 27 עד 30 סנטימטרים ובמראה מזכירה את האנפית הגמדית הצפונית יותר. עם זאת צבע נוצותיה אפור-כהה עד כחול. היא בעלת חזה ובטן לבנים בעלי פסים שחורים דקים לאורכם, כיפה שחורה, עיניים אדומות ומקור צהוב בעל בסיס כחול בהיר ואזור העיניים גם כחול. הרגליים ארוכות וצהובות.

האנפית מצויה בטבע סביב שיחים, ביצות בעלי עשבים גבוהים או קנים ולגדות נהרות או אף בחופי מנגרובים. היא נפוצה לאורך רוב אפריקה שמדרום לסהרה בין מאורטניה ואתיופיה עד דרום אפריקה, אך מתרחקת מאזורים יבשים כמו מדבריות.

האנפית חיה לבדה לרוב או בזוגות בודדים וגם מקננת בבדידות יחסית על שיחים או בין קנים. היא מחפשת סביב המים או הצמחייה טרף של חרקים, סרטנים, דגים וצפרדעים אותם היא לוכדת במקורה הארוך. בעת סכנה היא מאמצת תנוחה זקופה ומסתווה ביעילות.

## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי יוהאן גאורג ואגלר
קטגוריה:אנפתיים
קטגוריה:טנזניה: עופות
קטגוריה:מלאווי: עופות
אנפית פון-שרנק

**אנפית פון-שרנק** (שם מדעי: *Ixobrychus eurhythmus*) היא מין של עוף מים ממשפחת האנפתיים ומהסוג אנפית החיה במזרח אסיה ודרום-מזרח אסיה. האנפית תוארה ב-1873 בידי החוקר האנגלי רוברט סווינהו  והיא קרויה על שם החוקר הרוסי לאופולד פון-שרנק .

## תיאור
אנפית זו היא מהקטנות שבבני משפחתה והיא מגיעה לאורך ממוצע של 33 עד 38 סנטימטרים. הזכרים בעלי הנוצות חומות ערמוניות על הגב והכנפיים, בעוד הבטן והחזה בהירים עד קרם. הנקבות והצעירים בעלי נוצות חומות מנומרות בלבן בכנפיים ומסורטטות בחום על רקע לבן לאורך הצידיים, החזה והבטן. קצות הכנפיים והזנב שחורים והמקור ארוך וצהוב.

האנפית מצויה ברחבי ביצות ובריכות לאורך מזרח אסיה מדרום סיביר וסין וביפן, בהם היא מקננת בין מרץ לאוגוסט, כשביפן מאוחר יותר משאר המדינות. בחורף האנפית נודדת דרומה לדרום-מזרח אסיה באינדונזיה, הפיליפינים, סינגפור ולאוס. בתצפית בודדת התגלתה אנפית באיטליה, אך לרוב היא אינה תושבת באירופה.

אנפית זו מתבודדת ולרוב פעילה בין הערביים, אז היא מהלכת בין צמחייה כמו קנים ומחפשת טרף של דגים קטנים, צפרדעים, סרטנים וחרקים שהיא לוכדת במקורה הארוך. בעת סכנה היא מאמצת תנוחה זקופה בצמחייה ומשתמשת בהסוואתה.

## קישורים חיצוניים

## הערות שוליים

קטגוריה:בעלי חיים שתוארו ב-1873
קטגוריה:טקסונים שתוארו בידי רוברט סווינהו
קטגוריה:אנפתיים
קטגוריה:סין: עופות
קטגוריה:הפיליפינים: עופות
פולימסטיה בולטיפורמיס

**פולימסטיה בולטיפורמיס** (שם מדעי: *Polymastia boletiformis*) היא מין של ספוג ים. תוארה על ידי החוקר ז'אן-בטיסט דה לאמארק בשנת 1815. 

## מאפיינים
תחום התפוצה של ספוג זה הוא מערב ומזרח האוקיינוס האטלנטי, והאוקיינוס הארקטי שלחופי אמריקה הצפונית ואירופה, כולל מפרץ מיין, מפרץ ביסקאיה, צרפת, הולנד והאיים הבריטיים. הוא חי במים ממוזגים וקרים, על גבי סלעים, בשפכי נהרות ובריכות סלעיים, בעומק של 30 מטרים ואף עד 2,300 מטר במקרים נדירים יותר.

פולימסטיה בולטיפורמיס יוצרת כריות קטנות או מסות רחבות של רקמה בקוטר של עד 10 סנטימטרים, שנצמדות בחוזקה למצע שעליו היא גדלה. מספר פפילות חלולות וגליליות באורך של עד 3 ס"מ מבצבצות מהמשטח העליון, עם פתחי יציאה, ויש לה נקבוביות שאיפה קטנות רבות בצדי הפפילות. ה, שכבה דמוית ג'לי בדופן הגוף, מוקשחת על ידי  מינרליים. המרקם של הספוג הזה חלק ומוצק אך גמיש, וצבעו צהוב, אפור או כתום. הפפילות מתכווצות ומתכופפות אם אוחזים בספוג; צבעם זהה לשאר הספוג, מה שעוזר להבחין בין המין הזה לבין המינים Polymastia penicillus, Polymastia mamillaris ו־Ciocalypta penicillus.

ספוג זה חי בסימביוזה לצד הידרתים וחיטחבים, וניזון בעזרת סינון המים מפיטופלנקטון וחיידקים. הטורפים העיקריים של ספוג זה הם חלזונות ימיים. הספוג מתרבה במהלך עונת הקיץ. מטבוליטים משניים שמקורם בספוג זה מראים פעילות מיקרוביאלית. תמציות שמקורן ממין זה מכילות סטרואידים וחומצת אמינו.

## קישורים חיצוניים

## הערות שוליים

קטגוריה:טקסונים שתוארו בידי ז'אן-בטיסט דה לאמארק
קטגוריה:ספוגיים
קטגוריה:בעלי חיים באוקיינוס האטלנטי
קטגוריה:בעלי חיים שתוארו ב-1815
משה אייזנבט

הרב **משה (מוריס) אייזנבט** (ה'תרמ"ג/ה'תרמ"ד, 1883 – ד' בשבט ה'תשי"ח, 15 בינואר 1958) היה רב והיסטוריון צרפתי-אלג'יראי, רבה של קונסטנטין ואלג'יר ולאחר מכן רבה הראשי של אלג'יריה.

## ביוגרפיה
נולד בשנת 1883 בפריז. הוא למד בבית המדרש לרבנות בפריז. ב-1911 מונה לרבנות העיר סדאן. ב-1914, במלחמת העולם הראשונה, גויס ל והשתתף בלחימה בוורדן. בשנת 1918 נישא ללור גולדשמידט, ממנה נולדו לו שלושה ילדים.

ב-1928 מונה לרבה של קונסטנטין, ב-1932 לרבה של אלג'יר וב-1941 החל לכהן כמשנה לרב הראשי של אלג'יריה. בשנת 1943 החל לכהן כרבה הראשי של אלג'יריה ומינה למשנהו את הרב אברהם משה פינגרהוט.

בשנת 1941 הקים את בית הספר היהודי באלג'יר. ב-1948 הוענק לו התואר קצין לגיון הכבוד.

הרב אייזנבט נפטר ב-15 בינואר 1958 באלג'יר.

## חיבוריו
* יהדות צפון אפריקה: מחקר דמוגרפי על בני ישראל מהעיר קונסטנטין, 1931
* יהודי צפון אפריקה: דמוגרפיה ואונומסטיקה, 1936
* האנציקלופדיה הקולוניאלית והימית של היהודים באלג'יריה, 1937
* יהודי מרוקו: מסה היסטורית, 1948
* היהודים באלג'יריה ובתוניסיה בעידן הטורקי (1515–1830), 1952

## הערות שוליים

קטגוריה:פריז: רבנים
קטגוריה:רבנים ראשיים של אלג'יריה
קטגוריה:היסטוריונים יהודים צרפתים
קטגוריה:יהודים אנשי הכוחות המזוינים של צרפת במלחמת העולם הראשונה
קטגוריה:קצינים בלגיון הכבוד
קטגוריה:אלג'יר: רבנים
קטגוריה:צרפתים שנולדו ב-1883
קטגוריה:צרפתים שנפטרו ב-1958
קטגוריה:בוגרי בית המדרש הרבני של צרפת
זורעים רוח

**זורעים רוח** (באנגלית: **Windfall**) הוא סרט מתח אמריקאי בבימויו של צ'רלי מקדואל על פי תסריט מאת אנדרו קווין ווקר וג'סטין לדר. בסרט מככבים ג'ייסון סיגל, לילי קולינס וג'סי פלמונס בתפקידים הראשיים.

הסרט עלה לשירות "נטפליקס" ב-18 במרץ 2022.

## תקציר העלילה
גבר פורץ לבית הנופש של זוג שהרוויח את הונו מתעשיית ההייטק, אך מסתבך כאשר הוא מגלה שהמיליארדר, שמתגלה כאדם יהיר ומתנשא, ואשתו החליטו לנפוש בבית.

## צוות השחקנים
* ג'ייסון סיגל – האף אחד
* לילי קולינס – האישה
* ג'סי פלמונס – המנכ"ל

## קישורים חיצוניים
* 

## הערות שוליים

קטגוריה:סרטים אמריקאיים משנת 2022
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי פלישה לבית
קטגוריה:נטפליקס: סרטים
דרכון שווייצרי

[ממוזער|החלק הקדמי של [דרכון ביומטרי שווייצרי משנת 2022]]
**דרכון שווייצרי** הוא מסמך נסיעה, המונפק לאזרחי שווייץ המאפשר להם לצאת אל מחוץ לגבולות שווייץ, ומזכה את נושאו להגנה וסיוע קונסולרי של שווייץ מול גורמים זרים. נכון ל-2025, נושאי דרכון שווייצרי מורשים להיכנס ל-187 מדינות וטריטוריות ללא צורך באשרת כניסה.

הדרכון, יחד עם תעודת הזהות השווייצרית מאפשרים חופש תנועה בכל אחת ממדינות איגוד הסחר החופשי האירופי (ה-EFTA) והאיחוד האירופי. הסיבה לכך היא ששווייץ היא מדינה חברה ב-EFTA, וכמו כן חתומה על הסכמים עם האיחוד האירופי.

## היסטוריה של דרכונים שווייצרים
[ממוזער|דרכונו השווייצרי של [אלברט איינשטיין אשר הונפק על ידי שגרירות שווייץ בגרמניה בשנת 1923]]
הדרכונים השווייצרים הראשונים הונפקו ב-10 בדצמבר 1915. הדרכון השווייצרי האדום האופייני נוצר בשנת 1959. עד 1985 הדרכון השווייצרי כלל רק את השפות הלאומיות של אותה תקופה (צרפתית, גרמנית ואיטלקית) וכן אנגלית. רומאנש נוספה בשלב מאוחר יותר לאחר שהוכרזה כשפה הלאומית הרביעית של שווייץ בעקבות משאל עם. לאחר מכן שונה סדר השפות לגרמנית, צרפתית, איטלקית, רומנש ואנגלית.

## דרכונים ביומטריים
מאז 15 בפברואר 2010, דרכונים לא ביומטריים אינם מונפקים יותר.

החל מ-1 במרץ 2010 ובהתאם להסכם שנגן, כל הדרכונים השווייצרים הם ביומטריים. הדבר נדרש לנסיעות ללא ויזה לארצות הברית.

## דרישות אשרה
ממוזער|400x400 פיקסלים|דרישות אשרה לבעלי דרכונים שווייצריים רגילים
נכון ל-2025 בעלי דרכונים שווייצרים זכאים להיכנס ל-187 מדינות ללא אשרה, בכך מדורג הדרכון במקום ה-5 בעולם מבחינת חופש תנועה על פי מדד הנלי לדרכונים.

כמדינה חברה באיגוד הסחר החופשי האירופי (EFTA), אזרחי שווייץ נהנים מחופש תנועה המאפשר להתגורר ולעבוד באיסלנד, נורווגיה וליכטנשטיין בהתאם לאמנת EFTA. כל אזרחי ה-EFTA והאיחוד האירופי אינם רק פטורים מאשרות, אלא זכאים על פי חוק להיכנס ולגור זה במדינות אחרות.

## אזרחות כפולה
[ממוזער|[מסמך נסיעה לפליטים|מסמך נסיעה של פליטים]]
אזרחות כפולה מותרת בשווייץ, אך הדרישות להתאזרחות של זרים משתנות מקנטון לקנטון. אזרחים שווייצריים גברים, לרבות בעלי אזרחות כפולה, יכולים להידרש לשירות צבאי או אזרחי, ואזרחים שווייצרים אינם רשאים לשרת בכל צבא אחר, אלא אם כן הם אזרחים, המתגוררים באותה המדינה.

## קישורים חיצוניים
* 

## הערות שוליים

קטגוריה:שווייץ: יחסי חוץ
שווייץ
דובשנית

**דובשנית** היא עוגייה ישראלית פופולרית, העשויה מדבש ותבלינים, המיוצרת באופן מסורתי לרגל חג ראש השנה.

## רקע
דובשניות הן עוגיות קטנות ועגולות בצבע חום. הן עשויות ממגוון תבלינים, כגון קינמון, אגוז מוסקט, הל או בהרט. דובשניות נקראות באנגלית "honey button", הן נקראות כך בעקבות השימוש בדבש או בסילאן בעת הכנתן. דובשניות נמכרות בדרך כלל בציפוי בצק סוכר או ללא ציפוי כלל.

## ביהדות
דובשניות נאכלות בעיקר בערב החג היהודי ראש השנה, בו נהוג לאכול תמרים, תפוח בדבש ומאכלים עם דבש.

דובשניות נרכשות בדרך כלל במאפיות בישראל לפני החג. דובשניות ארוזות נמכרות במכולות ובחנויות רבות בישראל, וכן נמכרות גם בחנויות מחוץ לישראל, כגון בארצות הברית.

## מאפים דומים בתרבויות אחרות
גרסאות של עוגיות אלה ידועות אצל עמים שונים: אצל הרומנים -  turtă dulce cu miere (טורטה דולצ'ה קו מיירה) בצורה עגולה או בצורות שונות כולל לחם זנגביל הנאכלים בעיקר בחג המולד, אצל השווייצרים - Läckerli (לקרלי) או Basler Läckerli האופייניים לעיר בזל, וכו'.

### Honigkuchenpferd

ישנו לחם זנגביל בצורת סוס שבעבר נמכר בירידים וכיום, בדומה ללחם זנגביל, נמכר בתקופת חג המולד ובפרט בשוקי חג המולד.

## ראו גם
* פריאניק

## הערות שוליים

קטגוריה:המטבח היהודי: קינוחים
קטגוריה:מאכלי ראש השנה
איסמאל בן-נאסר

**אִיסְמָאֵל בִּן-נַאסֶר** (בערבית: **إسماعيل بن ناصر**; תעתיק מדויק: **אסמאעיל בן-נאצר**; נולד ב-1 בדצמבר 1997) הוא כדורגלן צרפתי-אלג'יראי המשחק בעמדת הקשר בדינמו זאגרב בהשאלה ממילאן מהסרייה א' ובנבחרת אלג'יריה.

## קריירת מועדונים
בן-נאסר נולד בצרפת לאב ממוצא מרוקאי ואם ממוצא אלג'יראי. הוא התחיל את הקריירה שלו בארל ואף רשם 6 הופעות בקבוצה הבוגרת, עוד בטרם מלאו לו 18 שנים. ביולי  בן-נאצר חתם בארסנל מהפרמייר ליג. ב-27 באוקטובר 2015 ערך את הופעת הבכורה שלו בקבוצה הבוגרת בהפסד 0–3 לשפילד וונסדיי.

ב-31 בינואר 2017, הושאל לטור מהליגה הצרפתית השנייה בכדורגל. ב-14 באפריל הבקיע את שער הבכורה שלו בקריירה במשחק הליגה נגד סושו.

ב-21 באוגוסט 2017, בן-נאסר חתם באמפולי מהסרייה ב', עמה עלה בסיום העונה לסרייה א'.

ב-4 באוגוסט 2019, בן-נאסר חתם לחמש שנים במילאן מהסרייה א' תמורת כ-16 מיליון אירו. ב-25 באוגוסט, ערך את הופעת הבכורה שלו בקבוצה בהפסד 0–1 לאודינזה. ב-18 ביולי 2020 בן-נאצר הבקיע את שער הבכורה שלו בניצחון 1–5 נגד בולוניה 1909.

ב-12 בינואר 2023 האריך את חוזהו במילאן עד 2027 . ב-12 באפריל 2023 כבש את שערו הראשון בליגת האלופות בניצחון 0–1 ברבע הגמר נגד נאפולי. במאי 2023 נפצע בברכו, נאלץ לעשות ניתוח שהשבית אותו לחצי שנה. באוגוסט 2024 נפצע ברגלו ונעדר מהמגרשים 4 חודשים.

ב-3 בפברואר 2025 הושאל אל אולימפיק מארסיי. ב-9 בפברואר ערך הופעת בכורה בניצחון על אנז'ה.

ב-5 בספטמבר 2025 הושאל אל דינמו זאגרב.

## קריירה בינלאומית
בצעירותו, בן-נאסר שיחק בנבחרות הנוער של צרפת, עד שב-31 ביולי 2016 הכריזה ההתאחדות לכדורגל באלג'יריה כי בן-נאסר ייצג את נבחרת המקומית.

ב-4 בספטמבר ערך את הופעת הבכורה שלו בנבחרת בניצחון 0–6 נגד  במסגרת מוקדמות גביע אפריקה לאומות 2017. רגע השיא שלו בנבחרת היה גביע אפריקה לאומות 2019 בו בישל 3 שערים וסייע לנבחרת לזכות בגביע אחרי 29 שנים. בן-נאסר אף נבחר לשחקן המצטיין של הטורניר. ב-13 באוקטובר 2020 הבקיע את שער הבכורה שלו בנבחרת בתיקו 2-2 נגד .

נכלל בסגל נבחרת אלג'יריה לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## תארים
; אמפולי
*סרייה ב': 
**מילאן**
* אליפות איטליה: 2021/2022
* הסופר קאפ האיטלקי: 2025
; נבחרת אלג'יריה
*גביע אפריקה לאומות: 2019

; אישיים
*השחקן המצטיין של גביע אפריקה לאומות: 2019
*נבחרת הטורניר בגביע אפריקה לאומות: 2019

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:כדורגלנים צרפתים
קטגוריה:קשרי כדורגל אלג'יראים
קטגוריה:קשרי כדורגל צרפתים
קטגוריה:ארל: כדורגלנים
קטגוריה:כדורגלני ארל אביניון
קטגוריה:כדורגלני ארסנל
קטגוריה:כדורגלני טור
קטגוריה:כדורגלני אמפולי
קטגוריה:כדורגלני מילאן
קטגוריה:כדורגלני אולימפיק מרסיי
קטגוריה:כדורגלני דינמו זאגרב
קטגוריה:כדורגלני נבחרת אלג'יריה
קטגוריה:ספורטאים אלג'יראים באנגליה
קטגוריה:ספורטאים זרים באיטליה
קטגוריה:ספורטאים צרפתים באנגליה
קטגוריה:ספורטאים צרפתים באיטליה
קטגוריה:ספורטאים זרים בקרואטיה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:צרפתים ממוצא מרוקאי
קטגוריה:צרפתים ממוצא אלג'יראי
קטגוריה:אלג'יראים שנולדו ב-1997
קטגוריה:צרפתים שנולדו ב-1997
בובי בולדווין

**בובי בולדווין** (באנגלית: **Bobby Baldwin**; נולד ב-1950 או 1951) הוא שחקן פוקר ואיש עסקים אמריקאי. בשנת 2003 נבחר להיכל התהילה של הפוקר.

## קריירת פוקר
בולדווין זכה בשני צמידי אליפות העולם בפוקר הראשונים שלו ב-1977, בטורנירי Deuce to Seven ו-Seven-Card Stud. ב-1978 ניצח באירוע המרכזי וסיים במקום השני בטורניר Seven-Card Stud נוסף. ב-1979 ניצח בטורניר Deuce to Seven וזכה בצמיד הרביעי שלו. במהלך הקריירה שלו הגיע ל-14 שולחנות גמר במסגרת אליפות העולם.

ב-2018 נבחר להיכל התהילה של הפוקר.

נכון למרץ 2022, בולדווין זכה בסך של כ-2.3 מיליון דולר מטורנירי פוקר, כשמתוכם כ-2.1 מיליון דולר בסבב אליפות העולם.

### צמידי אליפות העולם בפוקר

## קריירה כאיש עסקים
בולדווין החל לעבוד כיועץ של הקזינו "גולדן נאגט" ב-1982, ולאחר שנתיים התמנה כיושב הראש.

ב-1987 עבר לרשת מיראז' וכיהן בתפקידים בכירים שונים במהלך השנים. בתחילה ניהל את המיראז' ולאחר שנה מונה ליושב ראש הבלאג'יו. ב-1999 עבד כמנהל הכספים של הרשת. לאחר המיזוג בין רשת מיראז' ל-MGM ב-2000 הוא מונה לתפקיד המנכ"ל של MGM Mirage. ב-2005 רכשה הרשת את רשת מאנדליי, ובולדווין מונה כמנכ"ל ויושב ראש פרויקט CityCenter, במקביל לתפקודו כמנכ"ל חטיבת MGM Mirage תחת הרשת המאוחדת החדשה.

בסוף 2018 סיים את תפקידו כמנכ"ל הפרויקט והרשת.

ב-2019 מונה כמנכ"ל ויושב ראש ה-Drew אשר נמצא בתהליכי בנייה.

## חיים אישיים
ב-1979 פורסם פרק שהוא כתב כחלק מהספר "Super System" של דויל ברונסון. ב-1985 פרסם ספר בשם "Tales Out of Tulsa".

עד ל-2020 נקרא אזור משחקי הפוקר בסכומים גבוהים בבלאג'יו "Bobby's Room" על שמו, עד ששונה ל-"Legends Room" לאחר מעברו לרשת מתחרה של MGM, אך שחקנים רבים ממשיכים לקרוא לאזור זה בשמו.

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי צמיד אליפות העולם בפוקר באירוע המרכזי
קטגוריה:חברי היכל התהילה של הפוקר
קטגוריה:אמריקאים שנולדו ב-1950
מיגל קבסקו

**מיגל אנחל קבסקו אבאד** (בספרדית: **Miguel Ángel Cevasco Abad**; נולד ב-27 באפריל 1986) הוא כדורגלן עבר פרואני ששיחק בעמדת הקשר.

## קריירה
קבסקו התחיל את הקריירה שלו במחלקת הנוער של אוניברסיטריו, במדיה שיחק חמש עונות. בינואר  הצטרף לעירוני קריית שמונה מליגת העל. ב-17 בינואר ערך את הופעת הבכורה שלו בקבוצה בתיקו 2-2 נגד בית"ר ירושלים. כעבור כחודשיים עזב את קריית שמונה וחתם בז'ואן אוריץ'.

בהמשך הקריירה, שיחק בלאון דה הואנוקו, חוסה גלאווס, אוניברסידד טכניקה דה קחאמקרה וספורט ויקטוריה.

## תארים
; אוניברסיטריו
*ליגת העל הפרואנית: ארפרטורה 

## קישורים חיצוניים

## הערות שוליים

קטגוריה:כדורגלנים פרואנים
קטגוריה:קשרי כדורגל פרואנים
קטגוריה:לימה: כדורגלנים
קטגוריה:כדורגלני אוניברסיטריו דה דפורטס
קטגוריה:כדורגלני עירוני קריית שמונה
קטגוריה:כדורגלני נבחרת פרו
קטגוריה:כדורגלנים זרים בישראל
קטגוריה:פרואנים שנולדו ב-1986
מרכז הפיקוד הצבאי הלאומי

[ממוזער|מזכיר ההגנה [לויד אוסטין במרכז הפיקוד הלאומי, פברואר 2022]]
**מרכז הפיקוד הצבאי הלאומי** (באנגלית: **National Military Command Center** או בקיצור **NMCC**) הוא מרכז הפיקוד והתקשורת של הפנטגון עבור רשות הפיקוד הלאומית (כלומר, נשיא ארצות הברית ומזכיר ההגנה של ארצות הברית). המרכז מתוחזק על ידי מחלקת חיל האוויר לתמיכה לוגיסטית, תקציבית, מתקנים ומערכות של NMCC. "ה-NMCC אחראי להפצת הודעות חירום (EAMs) למרכזי בקרת שיגור טילים, צוללות גרעיניות, מטוסי סיור ומפקדים בשדה הקרב".

## ייעוד
[שמאל|ממוזער| הנשיא [ג'ורג' ווקר בוש|ג'ורג' ו. בוש ושר ההגנה דונלד רמספלד הולכים ממרכז הפיקוד הצבאי הלאומי של הפנטגון, שם קיבלו תדרוכים מבצעיים ב-23 במרץ 2003.]]
ל-NMCC שלוש משימות עיקריות, כולן משרתות את יו"ר המטות המשולבים בתפקידו כיועץ הצבאי העיקרי הן למזכיר ההגנה והן לנשיא (המכונים גם רשות הפיקוד הלאומית).
* המשימה העיקרית של ה-NMCC היא לפקח על אירועים ברחבי העולם שעשויים להיות בעלי משמעות הגנתית.
* ל-NMCC יש גם מרכיב תגובה למשבר (למשל, תגובה לפיצוץ המשחתת קול, התקפות ה-11 בספטמבר).
* ומרכיב מעקב אסטרטגי (למשל, ניטור שיגורי טילים בליסטיים ופעילות גרעינית אחרת).

בנוסף ה-NMCC מתחזקת את הצד האמריקאי של הקו החם המפורסם של ארצות הברית-רוסיה (מה שמכונה "הטלפון האדום").

## תפעול
ה-NMCC מופעל על ידי חמישה צוותים מסביב לשעון. לכל צוות יש בדרך כלל 17–20 עובדים בתפקיד המבצעים מגוון רחב של פונקציות כולל תקשורת. הצוותים מנוהלים על ידי סגן מנהל מבצעים (DDO) ועוזר סגן מנהל מבצעים (ADDO), והם מחולקים לחמישה תפקידים של קצין תורן:  ה-DDO בדרך כלל בדרגת בריגדיר גנרל, וה-ADDO הוא בדרך כלל קולונל או קפטן. במקרה שהנשיא יכנס ישיבה עם יועצים כדי לדון באפשרויות לפתיחת מתקפה גרעינית, ה-DDO יהיה משתתף מרכזי בפגישה. 

## בתרבות הפופולרית
* הסרטים מ-1964, דוקטור סטריינג'לאב ו- Fail Safe, מתארים שניהם את חדר המלחמה בפנטגון.
* בסרט כל הפחדים כולם, ג'ק ריאן (בגילומו של בן אפלק) הולך ל-NMCC, ומשכנע את ה-DDO להביא אותו לקו החם מוסקבה-וושינגטון, בניסיון לעצור עימות גרעיני כולל בין שתי המעצמות הגרעיניות.
* בסרט רובוטריקים משנת 2007 קיימת סצנה המתרחשת במקום דמיוני של מרכז הפיקוד הצבאי הלאומי.
* מפת הזומבים "חמש" של Call of Duty: Black Ops מתחילה בחדר המלחמה של הפנטגון, ונראית כמעט זהה למקבילה האמיתית.

## ראו גם
* הפוטבול הגרעיני
* מוצב הפיקוד העליון (ישראל)
* מרכז מבצעים מוטס לאומי
* חדר המצב של הבית הלבן
* המרכז הלאומי לניהול הגנת הפדרציה הרוסית (מקבילה רוסית)

## הערות שוליים

קטגוריה:ארצות הברית: בסיסי פיקוד ושליטה
קטגוריה:הכוחות המזוינים של ארצות הברית
מפרץ בומבטוקה

**מפרץ בומבטוקה** הוא מפרץ בחוף הצפון מערבי של מדגסקר ליד העיר של מאהאז'אנגה, שם הנהר בטסיבוקה זורם אל ערוץ מוזמביק. המפרץ מאופיין באיים ושרטונים רבים שנוצרו בשפך כתוצאה מכמות גדולה של משקעים שנשאו על ידי נהר בטסיבוקה ועוצבו על ידי זרימת הנהר, וכן הסחף הנובע כתוצאה מהגאות והשפל.

## קישורים חיצוניים

* 

קטגוריה:מפרצים באוקיינוס ההודי
קטגוריה:מדגסקר: גאוגרפיה
נהר בטסיבוקה

ממוזער|נהר בטסיבוקה בעת הצפה.
**נהר בטסיבוקה** (בצרפתית: **Betsiboka**) הוא נהר באורך 525 קילומטר הממוקם במרכז צפון מדגסקר.

## גאוגרפיה
הנהר זורם לכיוון צפון-מערב ונשפך למפרץ בומבטוקה שם הוא יוצר דלתה גדולה. מקור הנהר במזרח אנטננריבו בירת מדגסקר. הנהר מוקף במנגרובים.

נהר בטסיבוקה נודע במימיו האדומים, אשר נצבעים באדום כתוצאה ממשקעי הנהר אשר נושא כמות גדולה של סחף אדמדם-כתום לים.
היובל הגדול ביותר של נהר הבטסיבוקה הוא נהר איקופה, המנקז את מימי עיר הבירה אנטננריבו.

## קישורים חיצוניים

קטגוריה:מדגסקר: גאוגרפיה
קטגוריה:אפריקה: נהרות
ויליאם סטון (מושל איווה)

**ויליאם מילו סטון** (באנגלית: **William Milo Stone**; ) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה השישי בשנים 1864–1868.

## ראשית חייו
ויליאם סטון נולד במחוז ג'פרסון שבמדינת ניו יורק. ב-1834, כשהיה בן 7, הוא עבר עם משפחתו לעיר קשוקטון שבאוהיו. הוא למד משפטים בקריאה עצמית וב-1851 התקבל ללשכת עורכי הדין.

ב-1854 עבר סטון לעיר נוקסוויל שבאיווה, שם הוא פתח משרד עורכי דין, ורכש עיתון מקומי. ב-1856 הוא היה נציג לוועידה שבה נוסדה המפלגה הרפובליקנית, ובבחירות לנשיאות שהתקיימו באותה שנה הוא היה אלקטור שהצביע למועמד ג'ון פרימונט. בוועידת המפלגה הרפובליקנית של 1860 הוא היה תומך נלהב של אברהם לינקולן, ושוב תמך בו בוועידה של 1864. בשנים 1857–1861 כיהן סטון כשופט בבית משפט מחוזי במדינתו. בשנה בה החל לכהן על כס השיפוט הוא נשא לאישה את קרוליין מתיו, ולשניים נולד בן אחד.
## מלחמת האזרחים
לאחר קרב פורט סאמטר ב-1861 התגייס סטון כטוראי לצבא האיחוד. עד מהרה הוא קודם לדרגת קפטן, ובהמשך למייג'ור בפלוגה B של רגימנט הרגלים השלישי של איווה. הוא לחם בקרב ליברטי  ונפצע בו, אך שב ולחם בקרב שילה, שבו הוא נפל בשבי. הוא קיבל חנינה מנשיא הקונפדרציה ג'פרסון דייוויס ונשלח לוושינגטון הבירה כדי לשאת ולתת על חילופי שבויים. לאחר שבתחילה לא עלה בידו להשיג הסכם, הוא שב לשביו, קיבל חנינה פעם נוספת, ושוחרר לאחר שהסכם חילופי השבויים הושג. ב-1862 קודם סטון לדרגת קולונל ברגימנט הרגלים ה-22 של איווה. הוא פיקד על יחידתו במערכת ויקסבורג, ושוב נפצע ב-22 במאי 1863, במהלך תקיפה שבוצעה על ידי האיחוד כחלק מהמצור על ויקסבורג.
## מושל איווה
ביוני 1863 נבחר סטון כמועמד הרפובליקנים למשרת מושל איווה, ובאוגוסט אותה שנה הוא התפטר מהשירות בצבא האיחוד. בבחירות הכלליות שנערכו באותה שנה הוא ניצח בהפרש גדול לאחר שהביס את גנרל האיחוד, ג'יימס טאטל. ב-1865 הוא נבחר לכהונה שנייה. במהלך כהונתו כמושל, הוא עסק בכמה סוגיות מורכבות, כולל לדאוג שאיווה תעמוד במכסות הגיוס שלה של 1864, וקידום זכויות ההצבעה של האזרחים האפרו-אמריקאים של איווה. על פי כמה מקורות נכח סטון באפריל 1865 בתיאטרון פורד כאשר הנשיא לינקולן נרצח, והוא סייע לשאת את הנשיא אל מעבר לרחוב. עם זאת, שום מקור ראשוני או מקור בן התקופה לא מתאר את ההתרחשות הזאת, ולמעשה ידוע שארבעה אנשי רגימנט הארטילריה של פנסילבניה היו אלו שנשאו את הנשיא לאחר הירי בו. ב-22 בפברואר 1866 מינה סטון את אמילי קלקינס סטבינס כנוטריונית ציבורית, ובכך היא הייתה לאישה הראשונה בארצות הברית ששימשה בתפקיד זה.
## שנותיו האחרונות
לאחר תום כהונתו כמושל ב-1868, כיהן סטון תקופת כהונה אחת בשנים 1877–1878 כחבר בית הנבחרים של איווה, ולאחר מכן מונה כסגן הנציב והנציב של משרד הקרקעות הכללי.

ויליאם סטון נפטר כתוצאה מדלקת ריאות באוקלהומה סיטי ב-18 ביולי 1893, לשם הוא עבר עם בנו לעסוק בעריכת דין. הוא נטמן בבית הקברות גרייסלנד שבנוקסוויל.

## קישורים חיצוניים
* ויליאם סטון באתר אגודת המושלים הלאומית 
* ויליאם סטון במילון הביוגרפי של איווה 
* 

* Portrait and Biographical Album, Muscatine County, Iowa, 1889, page 131.


## הערות שוליים

קטגוריה:אמריקאים ילידי מדינת ניו יורק
קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי מדינות האיחוד
קטגוריה:חברי האספה הכללית של איווה
קטגוריה:שופטי בתי המשפט של מדינת איווה
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1827
קטגוריה:אמריקאים שנפטרו ב-1893
קרל ארנדט

**קרל הרמן ארנדט** (בגרמנית: **Karl Hermann Arndt**; 10 במרץ 1892 – 30 בדצמבר 1981) היה גנרל בוורמאכט אשר פיקד על כוחות במהלך מלחמת העולם השנייה.

## ביוגרפיה
### ראשית חייו
ארנדט נולד ב-10 במרץ 1892 בגרוסקאואר. מאפריל 1908 למד ארנדט בוולאו, ובהמשך למד בבית הספר לקצינים בפוטסדאם. ב-1 באוקטובר 1911 הוא התגייס לצבא הקיסרות הגרמנית והצטרף לרגימנט הרגלים ה-46 ("גרף קירכבאך" - שלזיה התחתית ה-1). עם הרגימנט השתתף במלחמת העולם הראשונה, בה נפצע מספר פעמים. על הישגיו הוענק לו עיטור צלב הברזל מדרגה ראשונה ושנייה ואות הפציעה בכסף. ב-18 בספטמבר 1918 הוא נלקח בשבי על ידי הבריטים בחזית המערבית, ממנו שוחרר ארנדט ב-20 במרץ 1919, לאחר תום המלחמה.

לאחר חזרתו הביתה, הצטרף ארנדט לרגימנט פולקסווהר ה-5 כקצין פלוגה באוגוסט 1919, שם הועסק כסגן מפקד פלוגה מדצמבר 1919 ועד שהועבר לרייכסווהר. ב-15 בפברואר 1920 הוא הועבר לרגימנט הרובאים ה-105 של הרייכסווהר ושלושה חודשים לאחר מכן לרגימנט הרובאים ה-9. ב-1 באוקטובר 1920 הועבר לרגימנט הרגלים ה-8. לאחר קידומו להאופטמן ב-1 בנובמבר 1928, הוא מונה למפקד הפלוגה ה-3 בפרנקפורט על האודר ב-1 בפברואר 1929.

### מלחמת העולם השנייה
בתחילת מלחמת העולם השנייה, ארנדט פיקד על הגדוד ה-2, רגימנט הרגלים ה-68 של הדיוויזיה ה-32. ב-15 בפברואר 1940 מונה למפקד רגימנט הרגלים ה-511 וב-20 באוקטובר 1940 הועלה לדרגת אוברסט. בחזית המזרחית זכה ארנדט בעיטור צלב האבירים של צלב הברזל ב-23 בינואר 1942. ב-10 בינואר 1943 מונה למפקד הדיוויזיה ה-293, וב-ב-10 במרץ 1943 הועלה לדרגת גנרל-מיור. לאחר הפסדים כבדים באומן, הדיוויזיה שלו פורקה בנובמבר 1943 והשרידים הועברו לדיוויזיה ה-359. ב-8 בנובמבר 1943 הועלה לדרגת גנרל-לויטננט וב-20 בנובמבר אותה שנה מונה למפקד הדיוויזיה ה-359. ב-2 ביולי 1944 קיבל את עיטור הצלב הגרמני בזהב.ב-17 בינואר 1945 מונה בנוסף לסגן מפקד הקורפוס ה-59 וכיהן בתפקיד זה עד ה-24 באפריל 1945. במהלך תקופה זו, הוענק לארנדט תוספת עלי האלון לעיטור צלב האבירים של צלב הברזל ב-1 בפברואר 1945. בימיה האחרונים של המלחמה הוא מונה ב-25 באפריל 1945 למפקד קורפוס הפאנצר ה-39, וב-8 במאי 1945 נכנע בראש כוחותיו לצבא ארצות הברית עם כניעת גרמניה הנאצית.

## לאחר המלחמה
ארנדט שוחרר מהשבי ב-5 ביולי 1947. לאחר שחרורו הוא התגורר בלאנגנהולטהאוזן על למותו ב-30 בדצמבר 1981.

## קישורים חיצוניים
* קרל ארנדט, באתר lexikon-der-wehrmacht 

קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:גנרלים בוורמאכט
קטגוריה:מפקדי גייסות גרמניה במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1981
הדיוויזיה ה-208 (ורמאכט)

**הדיוויזיה ה-208** (בגרמנית: **208. Infanterie-Division**) הייתה דיוויזיית חיל רגלים של ה שלחמה במלחמת העולם השנייה. כמו רוב דיוויזיות הרגלים הגרמניות, עיקר חייליה היו חיל רגלים נייד שנתמכו על ידי ארטילריה רתומה לסוסים.

## היסטוריה
הדיוויזיה ה-208 לחמה בפלישה לפולין ב-1939 כדיוויזיית עתודה של קבוצת ארמיות צפון תחת פיקודו של הגנרל מוריץ אנדראס, ולאחר מכן נותרה בפולין כחיל כיבוש. במהלך מבצע צהוב הייתה הדיוויזיה בעתודת הארמייה ה-18 ולחמה עימה במהלך הקרב על הולנד. לאחר מכן התקדמה הדיוויזיה לכיוון אנטוורפן והייתה פעילה בכיבוש צפון בלגיה, ובהמשך לחמה בקרב דנקירק ונותרה באבטחת חופי התעלה עד דצמבר 1941. מינואר 1942 היא לחמה ברציפות בחזית המזרחית. בתחילה לחמה הדיוויזיה כחלק מארמיית הפאנצר השנייה בקרבות רז'ב, ובאוגוסט 1943 הוכפפה לקבוצת ארמיות דרום, עימה לחמה בקרב דנייפר, כחלק מארמיות הפאנצר הראשונה והרביעית. לאחר מכן לחמה הארמייה בכיס קמנץ-פודולסקי, ובהמשך לחמה בקרבות בפולין ובצ'כוסלובקיה עד סוף המלחמה.

## מפקדים
* מוריץ אנדראס (1 בספטמבר 1939–13 בדצמבר 1941)
* הנס-קרל פון שלה (13 בדצמבר 1941–1 בפברואר 1943)
* קרל-וילהלם פון שליבן (1 בפברואר 1943–אפריל 1943)
* גאורג צוואדה (אפריל 1943–22 ביוני 1943)
* היינץ פייקנברוק (22 ביוני 1943–לא ידוע)

## קישורים חיצוניים
* הדיוויזיה ה-208 באתר lexikon-der-wehrmacht 

208
דיוויזיה 208
אליעזר חזן

הרב **אליעזר חזן** היה רב, פרשן ודיין באזמיר ובירושלים, ממקובלי ישיבת המקובלים בית אל.

## ביוגרפיה

נולד לריינה (רושא חווה) פאלאג'י ולרב יוסף רפאל חזן, מחבר שו"ת חקרי לב בסביבות שנת 1786 באזמיר. את תורתו למד בעיקר אצל אביו, שראה בו "רב ועצום", וכן כינהו "החכם המרומם".

באמצע שנות השלושים לחייו, בשנת ה'תקע"ה, עלה לארץ ישראל עם בני משפחתו והוריו והתיישב בירושלים. לאחר פטירת אביו, התגורר בביתו אשר בחצר שבשוק מיידאן שמאחורי גינת הר הבית. שיבח מאוד את הישיבה בארץ ישראל, עד שכתב: 

ר' אליעזר חזן נשא את וידה שרה פריסייאדה ולזוג נולדו שני בנים - הרב ישראל משה חזן, שכיהן כדיין בבית הדין בירושלים, ולימים כרב בקורפו ובאלכסנדריה. ורבי יצחק חזן שנישא לרבקה.

כשנתיים אחרי פטירת אביו, נפטר הרב אליעזר בח' באב התקפ"ג, בטרם מלאו לו 40. על יום פטירתו מסופר כי נפטר באותו היום כמו הרב יום טוב דאנון:

הספידו אחיינו, הרב חיים פאלאג'י שהעיד עליו כי סבל מחולי רוב ימיו, ועדיין כל ימיו היה שוקד על לימודו. עוד הספידוהו רבי רפאל אשכנזי, הרב שלמה חכים ורבי אברהם יצחק פארדו. 

## חיבוריו
כתב חיבורים רבים, שלא הודפסו בחייו. חלק מחידושיו, נותרו בכתב יד, והשאר הודפסו על ידי חברת אהבת שלום והוצאת שובי נפשי.
* **עמודי הארזים** (4 כרכים, ירושלים תשמ"ג) - ביאור רחב על ספר היראים לרבי אליעזר ממיץ.
* דרושים להספד, נדר ושבועה ותשובה (נדפס בסוף ספר עמודי הארזים חלק ד', ובתחילת חלק א').
* עמודי הר"זים - חידושים על דברי האר"י מאת אביו, עם הערות של הרב אליעזר. (נדפס בסוף ספר עמודי הארזים כרך ד').
* חידושי ש"ס (נדפס בסוף ספר עמודי הארזים).
* שו"ת **משפטי השם** (ירושלים תשנ"ה) ובו תשובות בחלק יורה דעה.
* **מעשה אדם** (ירושלים תש"ע) - קיצור תרי"ג מצוות על פי ספר חרדים.

## אילן יוחסין

## לקריאה נוספת
* 
* עמודי הארזים, מבוא

## קישורים חיצוניים
* 

## הערות שוליים

קטגוריה:אנשי עליות קדומות לארץ ישראל
קטגוריה:איזמיר: רבנים
קטגוריה:רבנים טורקים

קטגוריה:פרשני התלמוד
קטגוריה:ירושלים: רבנים
קטגוריה:עולים לארץ ישראל בשנים 1800–1881
קטגוריה:ילידי 1786
קטגוריה:נפטרים ב-1823
גביע קולייר

ממוזער|גביע קולייר
**גביע רוברט ג'יי קולייר** (באנגלית: **Collier Trophy**) או **גביע קולייר** בקיצור הוא פרס תעופה שנתי הניתן על ידי האגודה הלאומית לאווירונאוטיקה של ארצות הברית . הגביע מוענק למי שהשיגו את 

רוברט ג'יי קולייר, מוציא לאור של מגזין קולייר'ס וויקלי, היה חלוץ ספורט אווירי ונשיא Aero Club of America. בשנת 1910, הזמין קולייר את הפסל ארנסט וייס קייזר להכין את גביע המועדון במשקל 238 ק"ג. הגביע הוענק לראשונה בשנת 1911 לגלן קרטיס על פיתוחו המוצלח, מטוס הידרו.

קולייר אף הספיק להעניק את הגביע מספר פעמים לפני מותו בשנת 1918.

בשנת 1922, כאשר מועדון Aero התפרק, הגביע הוענק במקום זאת תחת חסותה של האגודה הלאומית לאווירונאוטיקה של ארצות הברית והוא שונה באופן לא רשמי לגביע רוברט ג'יי קולייר, שהפך לרשמי בשנת 1944. הפרס מוענק אחת לשנה על ידי נשיא אגודת ה-NAA, כאשר הגביע מוצג קבוע במוזיאון האוויר והחלל הלאומי של ארצות הברית.

הגביע נגנב לזמן קצר בשנת 1978, אך הוחזר.

## קישורים חיצוניים

## הערות שוליים

קטגוריה:פרסים מדעיים
קטגוריה:פרסים אמריקאיים
קטגוריה:ארצות הברית: תעופה
דוד אשכנזי (רב)

הרב **דוד אשכנזי** (ה'תרנ"ח/ה'תרנ"ט, 1898 – ח' בחשוון ה'תשמ"ג, 1983) היה רב אלג'יראי-צרפתי, רבה של אוראן ולאחר מכן רבה הראשי האחרון של אלג'יריה.

## ביוגרפיה
נולד בשנת 1898 בעיר אוראן שבאלג'יריה. הוא למד אצל המקובל חיים אבן טובול, ואף נשא את בתו, רחל, לאישה.

בגיל 19 החל ללמד עברית, ושלוש שנים לאחר מכן ייסד את בית הספר "יגדיל תורה" יחד עם חותנו. בשנת 1921 יסד את אגודת "חברת אליהו הנביא" יחד עם הרב יהודה בנאיש, בה למדו את מלאכת המילה. בשנת 1926 החל לכהן כמנהל תלמוד תלמוד תורה של כי"ח.

בשנת 1928 ייסד, לפי בקשת חותנו, את ישיבת עץ חיים באוראן, בה למדו חזנות, שחיטה, מילה ועברית. באותה השנה מונה גם לדיין בבית הדין הרבני של אוראן, לצד הרב דוד הכהן סקלי.

בשנת 1930 (ה'תרצ"א), בגיל 33, החל לכהן כרבה של אוראן וב-1956 (ה'תשט"ז) היה ממקימי בית הדין הרבני באלג'יר.

בשנת 1958 (ה'תשי"ח), לאחר פטירת הרב משה אייזנבט, מונה הרב אשכנזי לרבה הראשי של אלג'יריה והפסיק לכהן כרבה של אוראן. בשנת 1962 (ה'תשכ"ב), לאחר שאלג'יריה קיבלה עצמאות, ובזמן יציאת היהודים מאלג'יריה, עבר להתגורר בפריז.

ב-1964 (ה'תשכ"ד) נדפס השו"ת של הרב אברהם משה פינגרהוט, שכיהן כרבה של אלג'יר וכמשנה לרב הראשי של אלג'יריה, ובו שתי פסיקות של הרב אשכנזי: שאין לקבור משומד בקברי ישראל, כדי להרתיע פושעי ישראל, ושאין למול חולה המופיליה, משום ספק פיקוח נפש.

הרב אשכנזי נפטר בח' בחשוון ה'תשמ"ג (1983) בירושלים (יש אומרים בפריז), בגיל 85.

## משפחתו
הרב אשכנזי נישא לרחל, בתו של הרב חיים אבן טובול ונינתו של הרב חיים קצבי, ממנה נולדו לו 6 ילדים. בנו השני, שנולד ב-1922, היה הרב יהודא ליאון אשכנזי (המכונה 'מניטו'), מחנך והוגה דעות צרפתי-ישראלי.

## הנצחתו
בשנת 1979 הוקם על שמו בית כנסת "היכל דוד" באשדוד.

## קישורים חיצוניים

* 
* 

## הערות שוליים

קטגוריה:פריז: רבנים
קטגוריה:רבנים ראשיים של אלג'יריה
קטגוריה:אוראן: רבנים
קטגוריה:צרפתים שנולדו ב-1897
קטגוריה:צרפתים שנפטרו ב-1983
צביקה בורנשטיין

**צביקה סטיב בורנשטיין** (נולד ב-1970) הוא במאי, מפיק, מחזאי ומלחין יהודי-אמריקאי שזכה במספר פרסי במה שונים.

## ביוגרפיה
נולד בפתח תקווה ובילדותו עבר עם משפחתו להריסבורג, פנסילבניה בארצות הברית. הוא למד בישיבה אוניברסיטה YU, ובשנת 1991 סיים בהצלחה את לימודי אומנויות הבמה בקולג' NYU TICSH, והחל עבודתו בתחום הבימוי והתרבות באמריקה.

## קריירה
לאחר סיום לימודי התיכון, בורנשטיין הקים והיה חלק מחמישיית ה-Hamsa Boys, להקה אשר זכתה להצלחה בקרב קהילות יהודיות בארצות הברית, בה הוא הופיע והלחין חלק מהשירים כגון Tnu Li, Show me your Love, Chasdey Hashem ועוד.

כשסיים את לימודיו באוניברסיטה, בתום ימיה של הלהקה, החל בורנשטיין לעבוד בתחום הבידור והבימוי וכתב וביים מחזות במה מקוריים:
* 2000 - אמריקן קולאז' (York Theater, NYC) אוף ברודוויי
* 2004 - דיבוק Actor's Temple) NYC) אוף ברודוויי.
* 2006 - גריז, תור ברודוויי
* 2007 - West Side Story, תור ברודוויי
* 2008 - Footloose, תור ברודוויי
* 2010 - Golden Tulip, אוף ברודוויי
* 2010 - Hamlet, אוף ברודוויי
* 2011 - Hairspray, אוף ברודוויי
* 2012 - כשרון ה-101 (Midtown Theater, NYC),
* 2014 - השורד האחרון
* (Venetian, Las Vegas)
* 2014 - ביים תור ברודוויי
* Fiddler on the Roof
* 2014 - ליפא מגיע לברודוויי
* (Town Hall- Broadway)
* 2017 - ביים תור ברודוויי משפחת אדמס
* 2018 - ביים והפיק מחזמר יוסף וזכה בפרסים

יצירתו המקורית האחרונה עטורת הפרסים של צביקה היא יוסף המחזמר, 2018 (מחזמר הטוב של השנה)

פרס נוסף שזכה הוא פרס Crumbs Winner: Miami Film Festival

נוסף על כך, בורנשטיין הפיק הופעות וסרטים עם כוכבים יהודיים בברודוויי, מדיסון סקוור גארדן, לאס ווגאס, ערוץ הטלוויזיה של Warner Brotheres, ותוכנית לערוץ PBS עם דודו פישר שהייתה מעומדת לפרס אמי בקטגוריית ספיישלים.

### יצירות נוספות כבמאי
* 2016 - Assimilation
* 2018 - Kdei Lehodot
* 2019 - Dovid My Friend
* 2019 - Flying High
* 2019 - Hakol Mishamayim
* 2019 - Drive It
* 2020 - Festival of Lights
* 2020 - Yesh Simcha
* 2020 - From the Depth
* 2020 - Kol Hakavod
* 2021 - Itzik Kisei Hamelech.

### יצירותיו כמפיק
* 2015 - Hava Nagila
* 2016 - WeR1
* 2016 - Hashem Melech 2.0
* 2018 - Kdei Lehodot
* 2019 - My Friend
* 2019 - Flying High
* 2020 - Festival of Lights
* 2020 - Yesh Simcha
* 2020 - From the Depths
* 2020 - Kol Hakavod
* 2020 - Mothaland Bounce
* 2021 - Kisei Hamelech
* 2022 - Shabus
* 2022 - Its all about Love.

### יצירותיו ככותב
* 2012 - A Mothers Dream
* 2012 - (Hang Up the Phone (Short
* 2014 - The Reveal
* 2014 - Open Up
* 2016 - Hashem Melech 2.0
* 2018 - Kdei Lehodot
* 2019 - Yesh Kan
* 2019 - Hakol Mishamayim
* 2019 - Drive It
* Crumbs Winner: Miami Film Festival.

### עבודות כוריאוגרפיה
* 2012 - Mizrach
* 2012 - Hang Up the Phone
* 2014 - The Reveal
* 2015 - Hava Nagila
* 2016 - WeR1
* 2016 - Hashem Melech 2.0.

## חיים אישיים
בורנשטיין מתגורר כיום בניו יורק. נשוי לפרומי ואב לחמישה.

## קישורים חיצוניים

* "הניצול האחרון", קונצרט מחווה לניצולי שואה בוגאס, באתר the jewish insights, 13 בנובמבר 2014
* 

## הערות שוליים

קטגוריה:במאי תיאטרון יהודים אמריקאים
קטגוריה:מפיקים יהודים אמריקאים
קטגוריה:מחזאים יהודים אמריקאים
קטגוריה:מלחינים יהודים אמריקאים
קטגוריה:בוגרי ישיבה יוניברסיטי
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1950
שמר ניקולסון

**שמר אמארו ניקולסון** (באנגלית: **Shamar Amaro Nicholson**; נולד ב-16 במרץ 1997) הוא כדורגלן ג'מייקני המשחק בעמדת החלוץ בטיחואנה ובנבחרת ג'מייקה.

## קריירה
ניקולסון החל את קריירת הבוגרים שלו בבויס' טאון מליגת העל הג'מייקנית.

בספטמבר 2017, חתם עם בדומז'אלה מליגת העל הסלובנית. הוא ערך הופעת בכורה ב-4 באפריל 2018 בניצחון 1–4 על רודאר פלייבליה. ב-18 באפריל כבש שער בכורה בניצחון 0–1 על קלייה.

ניקולסון חתם בשרלרואה מליגת העל הבלגית באוגוסט 2019 בחוזה לארבע שנים. הוא ערך את הופעת הבכורה שלו וכבש שער בכורה ב-31 באוגוסט בניצחון 0–4 על ואסלנד-בוורן.

ב-21 בדצמבר 2021, ניקולסון חתם בספרטק מוסקבה מליגת העל הרוסית בחוזה לארבע שנים וחצי.

הוא כבש את השלושער הראשון שלו ב-2 במרץ 2022, במשחקו השני במועדון במהלך הניצחון 1–6 בגביע על קובאן קרסנודאר. בליגה הוא כבש שער בכורה ב-6 במרץ בניצחון 0–2 על דינמו מוסקבה.

## קריירה בינלאומית
ניקולסון ערך את הופעת הבכורה שלו בנבחרת ג'מייקה בפברואר 2017. את שערו הראשון עבור הנבחרת כבש ניקולסון ב-5 ביוני 2019 במשחק ידידות נגד ארצות הברית.

נכלל בסגל נבחרת ג'מייקה לטורניר קופה אמריקה 2024.

## תארים
**ספרטק מוסקבה**
* גביע רוסי: 2021/2022

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני דומז'אלה
קטגוריה:כדורגלני שרלרואה
קטגוריה:כדורגלני ספרטק מוסקבה
קטגוריה:כדורגלני קלרמון פוט
קטגוריה:כדורגלני נבחרת ג'מייקה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים זרים בסלובניה
קטגוריה:ספורטאים זרים בבלגיה
קטגוריה:ספורטאים זרים ברוסיה
קטגוריה:ספורטאים זרים בצרפת
קטגוריה:ג'מייקנים שנולדו ב-1997
קטגוריה:כדורגלני טיחואנה
עמק סנטה קלרה

**עמק סנטה קלרה** (באנגלית: **Santa Clara Valley**) הוא עמק בחלק הצפוני של מדינת קליפורניה המשתרע על פני 145 קילומטרים לכיוון דרום מזרח, מסן פרנסיסקו להוליסטר. עמק סנטה קלרה נתחם, ממערב בהרי סנטה קרוז וממזרח ברכס דיאבלו, ומצפון במפרץ סן פרנסיסקו.

העמק נקרא על שם המיסיון הספרדי סנטה קלרה. עמק סנטה קלרה נודע במקור במיוחד בשל הריכוז הגבוה של הבוסתנים שבו. עד שנות ה-60 של המאה ה-20 היה אזור עמק סנטה קלרה נודע בשל היותו אזור אריזת הפירות הגדול בעולם. בעקבות ההצלחה העצומה של תעשיית ההיי-טק באזור, אשר החלה עוד בשנות ה-60, הפכו מרבית השטחים החקלאיים הנרחבים של האזור לנוף אורבני. החלק הצפוני של עמק סנטה קלרה מופתח באופן ניכר ומאוכלס בהרבה יותר מהחלק הדרומי של עמק סנטה קלרה.

אורכו של עמק סנטה קלרה הוא כ-145 קילומטרים. בסך הכל חיים באזור עמק סנטה קלרה כ-1.8 מיליון בני אדם.

## ערים ועיירות
הערים והעיירות בעמק סנטה קלרה הם:
* סן חוזה - העיר הגדולה ביותר בעמק סנטה קלרה.
* קמפבל
* קופרטינו
* גילרוי
* הוליסטר
* לוס גאטוס
* לוס אלטוס
* לוס אלטוס הילס
* מילפיטאס
* מונטה סרנו
* מורגן היל
* מאונטיין ויו
* פאלו אלטו
* סן מרטין
* סן חואן באוטיסטה
* סנטה קלרה
* סרטוגה
* סאניווייל

## מבנים בולטים
* אפל פארק, קופרטינו
* מטה חברת היולט פקארד, פאלו אלטו
* אוניברסיטת סטנפורד, פאלו אלטו
* בית המסתורין של וינצ'סטר, סן חוזה
* מצפה הכוכבים ליק, הר המילטון
* מטה חברת Yahoo!, סאניווייל

קטגוריה:ערכים שבהם תבנית בריטניקה אינה מתאימה
קטגוריה:קליפורניה: עמקים
קטגוריה:עמק הסיליקון
משה כרובי

**משה כרובי** (נולד ב-1935) הוא מסעדן ותעשיין מזון ישראלי.

## ביוגרפיה
משה כרובי (קרויטמן) נולד ב–1935 בתל אביב. לאחר שחרורו מצה"ל עבד במזנון שהפעילה משפחתו בתחנה המרכזית בתל אביב. ב–1965 פתח מסעדה בשם "סטייק בר" ברחוב דיזנגוף בתל אביב, ומזוהה עם הפיכת הסטייק בפיתה למאכל פופולרי. ב-1968 פתח בדרך פתח תקווה בתל אביב מסעדת בשרים בשם "מי ומי", שזכתה להצלחה רבה. בעקבותיה פתח כרובי מסעדות נוספות בשם זה, מהן שנוהלו בזכיינות. בדצמבר 1989 נשרפה מסעדת "מי ומי פרדייס" בקריית שאול.

בשנת 1978 הקים ביבנה מפעל לייצור סלטים למכירה בחנויות המזון, שתוצרתו הופצה במותגים "מי ומי" ו"כרובי", והפך למפעל החומוס המוכן הגדול בישראל. אף שמסעדותיו של כרובי לא היו כשרות, המפעל היה כשר, אך רבנות יבנה סירבה לתת תעודת כשרות לסלטים במותג "מי ומי", בנימוק תעודה כזו עלולה לגרום להטעיית הציבור, שיחשוב שגם מסעדות "מי ומי" כשרות. כרובי עתר לבג"ץ, אך עתירותו נדחתה. בתחילת 1990 החל המפעל לייצר סלטים גם עבור חברת "שטראוס", ובשנת 1991 נמכר המפעל ל"שטראוס" והפך לבסיס לעסקי הסלטים המוכנים שלה (במותג "אחלה").

במהלך האינתיפאדה השנייה התדלדלה תנועת הסועדים במסעדות, ומסעדותיו של כרובי החלו צוברות הפסדים, שהובילו אותו לפשיטת רגל.

בעשור השני של המאה ה-21 הפך לשכיר במפעל קטן שמייצר חומוס עם המותגים שיצר ("סלטי כרובי" ו"חומוס מי ומי").

## קישורים חיצוניים
* 
* 

## הערות שוליים

קטגוריה:מסעדנים ישראלים
קטגוריה:תעשיינים ישראלים
קטגוריה:ישראלים שנולדו ב-1935
פרנסיס גרנט

**פרנסיס גרנט** (באנגלית: **Francis Grant**; 18 בינואר 1803 – 5 באוקטובר 1878) היה צייר בריטי שהתמחה בציור דיוקנות והיה נשיא האקדמיה המלכותית לאמנויות.

## ביוגרפיה
פרנסיס גרנט נולד בעיירה בסקוטלנד למשפחה אצילה. הוא למד בבית הספר הארו. לאביו הייתה חוות בג'מייקה וכאשר הוא נפטר בשנת 1818 הוא השאיר את ההון לילדיו. האלוף ג'יימס גרנט היה אחיו.

גרנט התחיל ללמוד משפטים אך אחרי שנה עזב את הלימודים לטובת ציור. הוא התמחה בציורים שקשורים לספורט. בשנת 1831 הוא צייר דיוקן של ולטר סקוט. בשנת 1834 הוא הציג את עבודתו באקדמיה. בשנת 1840 גרנט סיים את הדיוקן של מלכת ויקטוריה שהפך אותו לצייר פופולרי. בשנים 1834–1879 הוא עשה 253 דיוקנות.

בשנת 1842 הוא התקבל כחבר באקדמיה המלכותית לאמנויות ובשנת 1866 נבחר לנשיא שלה. באותה שנה הוא קיבל אבירות בריטית.

## גלריה

קובץ:Grant, Portrait of Queen Victoria.jpg|מלכת ויקטוריה, 1843
קובץ:Sir Francis Grant (1803-78) - Queen Victoria (1819-1901) riding out - RCIN 400749 - Royal Collection.jpg|המלכה ויקטוריה רוכבת החוצה
קובץ:Louisa Anne (née Stuart), Marchioness of Waterford by Sir Francis Grant.jpg|לואיזה ברספורד
קובץ:Henry Pottinger portrait.jpg|הנרי פוטינגר, 1845
קובץ:Francis Grant (1803-1878) - Admiral Sir Philip Charles Henderson Calderwood Durham (1763–1845) - PG 1605 - National Galleries of Scotland.jpg|אדמירל דורהם, 1830
קובץ:Francis Grant (1803-1878) - Benjamin Disraeli (1804–1881), Earl of Beaconsfield, PC, FRS, KG, as a Young Man - 428984 - National Trust.jpg|דיוקן בנג'מין דיזראלי


## קישורים חיצוניים

* ביוגרפיה
* עבודות של פרנסיס גרנט

קטגוריה:ציירים בריטים
קטגוריה:ציירים סקוטים
קטגוריה:אבירים בריטים
קטגוריה:בוגרי בית הספר הארו
קטגוריה:בריטים שנולדו ב-1803
קטגוריה:בריטים שנפטרו ב-1878
קטגוריה:ערכים שבהם תבנית בריטניקה אינה מתאימה
דוד בירמן

**דוד בירמן** (1948-2020) היה שחקן ברידג' ישראלי שזכה בהישגים רבים בברידג' הבין-לאומי ובברידג' הישראלי. בירמן שיחק בנבחרת ישראל שזכתה במקום השלישי באליפות העולם לנבחרות פתוחות בשנת 1985 ובמקום השני באליפות אירופה באותה שנה. הוא זכה בשנת 2003 באליפות אירופה לזוגות. בירמן ערך את ירחון הברידג' הישראלי. היה גם מאמן ברידג'. הוא ייסד וניהל במשך 25 שנים את פסטיבל הברידג' בין-לאומי באילת.

## ביוגרפיה
בירמן נולד בשנת 1948 בעיר וורוצלאב בפולין.שם נולדה גם אשתו דניאלה בירמן.

הוא עלה לארץ עם משפחתו בגיל 9.

בירמן למד בבית הספר הריאלי בחיפה ושירת כקצין בצה"ל. למד הנדסה בטכניון וסיים תואר שני בחקר ביצועים. בתקופת הלימודים מצא ספר ברידג' והחל לשחק ברידג'.

בנו אלון בירמן ממשיך בדרכו ושיחק בנבחרות הברידג' של ישראל: הנבחרות הצעירות ונבחרת ישראל הפתוחה. אשתו דניאלה בירמן שיחקה בנבחרת הנשים של ישראל.

## הישגים בולטים
### הישגים בתחרויות
#### אליפויות עולם
* מקום שלישי כשחקן נבחרת ישראל באליפות העולם לנבחרות פתוחות (Bermuda Bowl) שהתקיימה בסן פאולו בברזיל בשנת 1985

#### אליפויות אירופה
* מקום ראשון באליפות אירופה לזוגות, שהתקיימה בצרפת בשנת 2003, ביחד עם אמיר לוין.
* מקום שני כשחקן נבחרת ישראל באליפות אירופה לקבוצות, שהתקיימה באיטליה בשנת 1985.

### הישגים בולטים בישראל
* למעלה מעשר זכיות בליגה לאומית.
* חמש זכיות באליפות ישראל לזוגות.
* שתי זכיות באליפות הסניורים.
* זכייה אחת באליפות ישראל לזוגות מעורבים.

### פעילויות ברידג'
#### פסטיבל הים האדום באילת
בירמן ייסד וניהל את פסטיבל הברידג' הבין-לאומי באילת במשך 25 שנים. זהו אירוע ברידג' מרכזי של הברידג' הישראלי, שהתקיים בכל שנה בחודש נובמבר. בירמן דאג להביא לפסטיבל שחקנים רבים ממדינות אחרות. חלק מהם שחקנים ברמה גבוהה בקנה מידה בין-לאומי.
#### פסטיבל הברידג' הבין-לאומי בתל אביב
בירמן ניהל את פסטיבל הברידג' הבין-לאומי בתל אביב במשך עשרות שנים. זהו אירוע ברידג' מרכזי של הברידג' הישראלי, בו משתתפים שחקנים רבים ממדינות אחרות. חלק מהם שחקנים ברמה גבוהה בקנה מידה בין-לאומי.

### מאמן
בירמן טיפח דורות של שחקני ברידג' אותם אימן. כולל אימון נבחרות ישראל מטעם התאגדות הישראלית לברידג'. בהדרכתו הגיעו להישגים מרשימים.

בירמן אימן את נבחרות הצעירים של שיראל משנת 1975 עד שנת 2017.

### עורך
דוד בירמן ערך את ירחון הברידג' הישראלי משנת 1980 ועד שנת 2002.
## ספריו
* דוד בירמן ומיכל אמבר, **ברידג' **,הוצאת י.א.ר, 1991

## ראו גם
* אלדד גינוסר

## לקריאה נוספת
* ההתאגדות הישראלית לברידג', **ירחון הברידג' הישראלי **, גיליון 209: זוכרים את דוד בירמן, עמודים 5-4,רותם פרסום והפקות, ינואר 2021

## הערות שוליים

קטגוריה:שחקני ברידג' ישראלים
קטגוריה:מאמנים ישראלים
קטגוריה:עורכי כתבי עת ישראלים
קטגוריה:ישראלים שנולדו ב-1948
קטגוריה:ישראלים שנפטרו ב-2020
אלכסיי צ'ומאקוב

**אלכסיי צ'ומאקוב** (ברוסית: **Алексей Гео́ргиевич Чумако́в**; נולד ב-12 במרץ 1981, סמרקנד, אוזבקיסטן הסובייטית, ברית המועצות) הוא זמר, סופר, מנחה טלוויזיה ומוזיקאי רוסי.

## ביוגרפיה
אלכסיי צ'ומאקוב נולד בסמרקנד, אז בתחומי ברית המועצות. אביו היה ממוצא בולגרי ואמו ארמנית. בילדות הוא השתתף בחוגי מוזיקה. בשנת 1994 הוא קיבל דיפלומה על השתתפותו בתחרות שירה. בשנת 1995 המשפחה עברה לטיומן.

בהיותו בטיומן צ'ומאקוב התחיל ללמוד שירה אך כעבור שנה עבר לטשקנט בה למד בבית הספר לאמוניות וסיים אותה בשנת 1998 עם התמחות לניצוח ושירת מקהלה. לאחר סיום הלימודים צ'ומאקוב חזר לרוסיה.

בשנת 2003 הוא עבר למוסקבה ותוך זמן קצר העביר לעיר את הוריו. בשנת 2003 צ'ומאקוב זכה במקום השלישי בתחרות ריאליטי בערוץ רוסיה-1. בשנת 2006 הזמר הוציא את האלבום הראשון. צ'ומאוקב המשיך להשתתף בתוכניות טלוויזיה שונות בקביל לקריירה של זמר. בשנת 2013 הוא ניצח בתחרות שירה בערוץ הראשון. באותה שנה הוא הוציא את האלבום השני.

בשנת 2014 צ'ומאקוב התחתן עם הזמרת ושחקנית יוליה קובלצ'וק. באותה השנה הם הקליטו שיר משותף ובשנת 2015 השתתפו בסרט בו שיחקו את התפקידים הראשיים.

בשנת 2016 צ'ומאקוב ניצח בפעם השנייה בתחרות שירה בערוץ הראשון.

בשנת 2019 הוא שיחק בסדרת טלוויזיה "בארס".

החל משנת 2021 צ'ומאקוב ואשתו מנחים תוכנית טלוויזיה בערוץ "CTC".

## קישורים חיצוניים

* 

קטגוריה:זמרים רוסים
קטגוריה:מנחי טלוויזיה רוסים
קטגוריה:שחקני קולנוע וטלוויזיה רוסים
קטגוריה:מפיקי קולנוע רוסים
קטגוריה:רוסים שנולדו ב-1981
מיכאיל סקוטי

**מיכאיל סקוטי** (ברוסית: **Михаил Скотти** : 29 באוקטובר 1814 - 11 במרץ 1861) היה צייר היסטוריה ודת רוסי ממוצא איטלקי.

## ביוגרפיה
אביו היה הצייר הדקורטיבי, איוואן סקוטי (במקור, ג'ובאני בטיסטה סקוטי), שנולד כנראה בצפון איטליה והובא לרוסיה בגיל עשר על ידי אביו, קרלו, גם הוא צייר, שהוזמן לשם על ידי ג'קומו קברנג'י.

את השכלתו היסודית קיבל בבית הספר הקתולי של סנט קתרין. לאחר מות אביו, הוא אומץ וגודל על ידי האמן, אלכסיי יגורוב, שהיה בעצמו יתום. הוא גם לקח שיעורים באקדמיה האימפריאלית לאמנויות, וזכה במדליית כסף על ציור מהחיים. הוא סיים עם מדליית זהב ב-1835.  במשך זמן מה הוא עבד באחוזת שפלב ליד ארדטוב, ונתן שיעורי רישום וציור אייקונים.

זמן קצר לאחר מכן, הוא נסע לאיטליה, דרך גרמניה עם הרוזן פאבל קוטאיסוב, יו"ר החברה האימפריאלית לעידוד האמנויות, ונשאר שם עד 1844. באותה שנה הוא צייר אייקונים לקפלה הרוסית האורתודוקסית בשגרירות באיסטנבול. בשנת 1845, הוא יצר סדרה נוספת של אייקונים עבור קתדרלת המושיע בנובגורוד, שעליה הוענק לו התואר "אקדמאי".

לאחר 1849, הוא נסע למוסקבה כדי להחליף את פיודור זאביאלוב כמורה ומפקח בבית הספר לציור, פיסול ואדריכלות במוסקבה. תלמידיו שם כללו את קונסטנטין מקובסקי, ניקולאי נברב, וסילי פרוב וסרגיי גריבקוב. הוא גם המשיך לצייר יצירות דתיות רבות; במיוחד בכנסיית הבשורה בסנט פטרסבורג.

ב-1857 החל לנסוע שוב, וביקר באיטליה, ספרד וצרפת.

הוא מת בפריז לאחר מחלה קצרה ופתאומית ונקבר בבית הקברות במונמארטר.

## גלריה

File:Скотти - На карнавале в Венеции.jpg

File:Скотти - Пять братьев Бенуа.jpg

File:Minin i Pozharskiy.jpg

File:Scotti-Italian.jpg

## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1814
קטגוריה:רוסים שנפטרו ב-1861
כף שירף

[ממוזער|200x200 פיקסלים|[מפרץ בארקליי (אנטארקטיקה)|מפרץ בארקליי וחופי רוברי. מבט מאגם בזלט, בחצי האי ביירס שבאי ליווינגסטון. בתמונה (משמאל לימין): נקודת לייר, סלעי פרדריק, סטאק קאטלר, נקודת נדלייה; החלק הצפוני של קיר אורביץ' במרכז התמונה. כף שירק וחצי האי יוחנן פאולוס השני השני ברקע התמונה מצד ימין.]]
[ממוזער|200x200 פיקסלים|[מפה|תרשים איי שטלנד הדרומיים ו איי אורקני הדרומיים שצויר על ידי ג'ורג' פאוול בשנת 1822.]]
**כף שירף** או **קייפ שירף** (באנגלית: **Cape Shirreff**) היא לשון יבשה סלעית בולטת בחוף הצפוני של האי ליווינגסטון, ב איי שטלנד הדרומיים שבאנטארקטיקה.

לשון היבשה מפרידה בין מפרץ הירו לבין מפרץ בארקליי.

לשון היבשה בולטת מחצי אי קטן (ששטחו 3.22 קילומטרים רבועים), חצי אי שאינו מכוסה קרח. חצי אי זה מהווה את הקצה הצפוני של חצי האי יוחנן פאולוס השני.

כף שירף ממוקם 24 קילומטרים צפונית-מזרחית מנקודת אסקס;

כף שירף ממוקמת 34 קילומטרים מערבית-דרום-מערבית מנקודת ויליאמס;

כף שירף ממוקמת 21 קילומטרים צפונית-מערבית מנקודת סידינס.

כף שירף ממוקמת 809 קילומטרים דרומית-דרום-מזרחית מכף הורן. כף שירף היא הנקודה הצפונית ביותר שבשטח אמנת אנטארקטיקה, והנקודה הקרובה ביותר לשטח שאינו חלק מאנטארקטיקה.

## היסטוריה
### מקור השם

שמה של הכף ניתן לה בשנת 1820 על ידי אדוארד ברנספילד.

הכף נקראת על שם רב החובל קפטן ויליאם ה. שירף (William H. Shirreff), שהיה מפקד הצי המלכותי הבריטי באוקיינוס השקט באותה תקופה.

### מחקר מדעי

מאז שנת 1991 מפעילה צ'ילה על לשון היבשה תחנת המחקר העונתית (הפועלת רק בחודשי הקיץ האנטארקטי) - בסיס דוקטור גיירמו מאן. מאז שנת 1996 מפעילה ארצות הברית את בסיס המחקר בסיס שירף.

## אזור ציפורים בעל חשיבות
[שמאל|ממוזער|200x200 פיקסלים|הכף היא [רבייה|אתר רבייה בעל חשיבות של דובי ים אנטארקטיים]]

הכף הוכרזה כאזור ציפורים בעל חשיבות על ידי ארגון BirdLife International, וזאת מאחר שבאתר קיימת מושבת רבייה של כ־10,000 זוגות של פינגוויני רצועת - הסנטר. וכן מקננות בכף ציפורים נוספות ובהן פינגווינים לבני-אוזן, שחפי הקלפ, חמסנים חומים, כיאוניסים לבנים, שחפיות אנטארקטיות, קורמורנים קיסריים, יסעורים וילסון, יסעורים שחורי בטן (*Fregetta tropica*), ויסעורי הכף.

כמו כן הכף מהווה אזור הרבייה הגדול ביותר של דובי ים אנטארקטיים באזור חצי האי האנטארקטי.

## אזור אנטארקטי מוגן במיוחד

הכף, יחד עם האי סן טלמו הסמוך, הוגדרו כ-אזור אנטארקטי מוגן במיוחד (אזור 149 - ASPA 149) בשל מגוון מיני החי הצומח המצויים בו (ובייחוד בשל משבות הרבייה של דובי הים האנטארקטיים).

קטגוריה:אנטארקטיקה: אזורי ציפורים בעלי חשיבות
קטגוריה:אזור אנטארקטי מוגן מיוחד
קטגוריה:האי ליווינגסטון: לשונות יבשה